L 228/2
MT
Il-Ġurnal Uffiċjali tal-Unjoni Ewropea
15.9.2023
(5)
It-tagħmir tal-ATM/ANS li jappoġġa l-komunikazzjonijiet mill-ajru għall-art jagħti struzzjonijiet diretti lill-inġenji tal-ajru u jenħtieġ li jkun soġġett għal ċertifikazzjoni wkoll.
(6)
Is-servizzi ta’ Komunikazzjoni, Sorveljanza u Navigazzjoni jintużaw direttament mill-ATS biex tiġi żgurata n-navigazzjoni sikura tal-inġenji tal-ajru, iżda t-tliet servizzi msemmija ma għandhomx perspettiva kompluta tattraffiku u ma għandhomx kontroll attiv fuq is-separazzjoni tal-inġenji tal-ajru.
Konsegwentement, huma għandhom rwol inqas kritiku.
Jenħtieġ li s-sistemi tal-ATM/ANS u l-kostitwenti tal-ATM/ANS li jappoġġawhom ikunu soġġetti għal metodu ta’ attestazzjoni inqas strinġenti, jiġifieri dikjarazzjoni tal-konformità tad-disinn.
(7)
Fl-aħħar nett, jenħtieġ li sistemi u tagħmir tal-ATM/ANS inqas kritiċi oħrajn li jappoġġaw servizzi meteoroloġiċi, servizzi ta’ informazzjoni ajrunawtika, servizzi ta’ ġestjoni tal-ispazju tal-ajru u servizzi ta’ ġestjoni tal-fluss tattraffiku tal-ajru jkunu soġġetti għall-metodu ta’ attestazzjoni l-inqas strinġenti, jiġifieri dikjarazzjoni ta’ konformità.
(8)
Huma possibbli kriterji addizzjonali biex tittieħed deċiżjoni dwar il-kritikalità tas-sistemi tal-ATM/ANS u talkostitwenti tal-ATM/ANS flimkien mal-kontroll maniġerjali fuq ir-riskji għas-sikurezza tas-servizzi u tal-funzjonijiet li huma jappoġġaw.
(9)
Għalhekk, jenħtieġ li jiġu stabbiliti tliet livelli differenti ta’ rekwiżiti u speċifikazzjonijiet dettaljati, jiġifieri: (i) ċertifikazzjoni mill-Aġenzija, l-aktar livell strinġenti; (ii) dikjarazzjoni minn organizzazzjoni approvata involuta fiddisinn jew il-produzzjoni ta’ tagħmir tal-ATM/ANS, il-livell medju; u (iii) dikjarazzjoni ta’ konformità millfornitur tal-ATM/ANS li jintegra t-tagħmir tal-ATM/ANS fis-sistema funzjonali tiegħu, kif definit fir-Regolament ta’ Implimentazzjoni tal-Kummissjoni (UE) 2017/373 (2), jew, fuq talba tal-fornitur tal-ATM/ANS, minn organizzazzjoni approvata involuta fid-disinn jew fil-produzzjoni tat-tagħmir tal-ATM/ANS.
(10)
F’konformità mal-punt (a) tal-Artikolu 29(2) tar-Regolament (UE) 2021/696 tal-Parlament Ewropew u tal-Kunsill (3), l-Aġenzija tal-Unjoni Ewropea għall-Programm Spazjali (EUSPA) ġiet fdata bil-ġestjoni tas-Sistema Ewropea ta’ Navigazzjoni b’Kopertura Ġeostazzjonarja (EGNOS), inkluż l-esplojtazzjoni ta’ EGNOS li jkopri, fost azzjonijiet oħrajn, l-appoġġ għall-isforzi ta’ ċertifikazzjoni u standardizzazzjoni.
(11)
Skont ir-Regolament (UE) 2021/696, kemm l-EUSPA kif ukoll l-Aġenzija Spazjali Ewropea (ESA) huma responsabbli mid-disinn tas-sistema EGNOS u t-tagħmir tagħha.
Jenħtieġ li l-Aġenzija tissorvelja d-dikjarazzjonijiet tal-konformità tad-disinn tat-tagħmir tal-EGNOS f’konformità mal-arranġamenti speċifiċi li għandhom jiġu konklużi mal-EUSPA.
Dawk l-arranġamenti għandhom jindirizzaw aspetti tekniċi, amministrattivi u finanzjarji bħal rekwiżit li tiġi kkonsultata l-EUSPA fir-rigward tal-iżvilupp ta’ speċifikazzjonijiet dettaljati; is-sorveljanza mill-EASA taddikjarazzjonijiet tal-konformità tad-disinn tas-sistema EGNOS; u l-iskambju tad-data bejn iż-żewġ aġenziji dwar il-konformità rilevanti tal-Istandards u l-Prattiki Rakkomandati (SARPS) tal-Organizzazzjoni tal-Avjazzjoni Ċivili Internazzjonali (ICAO).
Dawk l-arranġamenti għandhom jiżguraw livell ta’ sikurezza u interoperabbiltà ekwivalenti għar-rekwiżiti ta’ dan ir-Regolament.
(2) Ir-Regolament ta’ Implimentazzjoni tal-Kummissjoni (UE) 2017/373 tal-1 ta’ Marzu 2017 li jistabbilixxi r-rekwiżiti komuni għallfornituri ta’ servizzi fil-ġestjoni tat-traffiku tal-ajru/tas-servizzi tan-navigazzjoni bl-ajru u funzjonijiet oħrajn tan-network tal-ġestjoni tat-traffiku tal-ajru u s-sorveljanza tagħhom, iħassar ir-Regolament (KE) Nru 482/2008, ir-Regolamenti ta’ Implimentazzjoni (UE) Nru 1034/2011, (UE) Nru 1035/2011 u (UE) 2016/1377 u jemenda r-Regolament (UE) Nru 677/2011 (ĠU L 62, 8.3.2017, p. 1).
(3) Ir-Regolament (UE) 2021/696 tal-Parlament Ewropew u tal-Kunsill tat-28 ta’ April 2021 li jistabbilixxi l-Programm Spazjali tal-Unjoni u l-Aġenzija tal-Unjoni Ewropea għall-Programm Spazjali u li jħassar ir-Regolamenti (UE) Nru 912/2010, (UE) Nru 1285/2013 u (UE) Nru 377/2014 u d-Deċiżjoni Nru 541/2014/UE (ĠU L 170, 12.5.2021, p. 69).